
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1111 


23 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ύψους ανταποδοτικών τελών από ατομικά 
ή συλλογικά συστήματα εναλλακτικής διαχείρισης 
συσκευασιών σε εφαρμογή του άρθρου 7 (παρ. Β1, 
εδ. α3 και παρ. Β2, εδ. α5) του Ν. 2939/2001 «Συ- 
σκευασίες και εναλλακτική διαχείριση συσκευα¬ 


σιών και άλλων προϊόντων κ.λ.π.» (Α' 179). 1 

Ορισμός Δικαστικού Καταστήματος του Διοικητικού 

Εφετείου Θεσσαλονίκης. 2 

Συγκρότηση Εθνικής Επιτροπής Σχολικού Αθλητισμού 

(ΕΣΑΘ). 3 

Συγκρότηση Επιτροπής προετοιμασίας-οργάνωσης 
της υποψηφιότητας της Πάτρας - Περιφέρειας Δυ¬ 
τικής Ελλάδας ανάληψης των Μεσογειακών Αγώ¬ 
νων 2009. 4 

Συγχώνευση νομικών προσώπων και σύσταση νομικού 
προσώπου στο Δήμο Βισαλτίας Ν. Σερρών με την 
επωνυμία "ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΒΙΣΑΛ- 

ΤΙΑΣ" . 5 

Συγχώνευση νομικών προσώπων και σύσταση νομικού 
προσώπου στο Δήμο Βισαλτίας του Ν. Σερρών με 
την επωνυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 

ΒΙΣΑΛΤΙΑΣ" . 6 

Τροποποίηση συστατικής πράξης της δημοτικής επι¬ 
χείρησης Νάουσας «Δημοτική Επιχείρηση Τουρι¬ 
σμού» Ν. Ημαθίας. 7 

Οργανισμός Εσωτερικής Υπηρεσίας του Δημοτικού 

Παιδικού Σταθμού Απ. Παύλου, Ν. Ημαθίας. 8 

Σύσταση Νομικού Προσώπου στο Δήμο Ρεθύμνης με 
την επωνυμία «ΣΤ' ΚΑΠΗ Δ.Δ. Αρμένων Δήμου Ρε¬ 
θύμνης». 9 

Σύσταση Νομικού Προσώπου στο Δήμο Ρεθύμνης με 
την επωνυμία «Ζ' ΚΑΠΗ Δ.Δ. Ρουσσοσπιτίου Δήμου 

Ρεθύμνης». 10 

Συγκρότηση του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων της Δ/νσης Δη¬ 
μοσίων Έργων Περιφέρειας Στερεάς Ελλάδας. 11 


ΑΠΟΦΑΣΕΙ Σ 

Αριθ. 16489/2389/Ε103 (1) 

Καθορισμός ύψους ανταποδοτικών τελών από ατομικά ή 
συλλογικά συστήματα εναλλακτικής διαχείρισης συ¬ 
σκευασιών σε εφαρμογή του άρθρου 7 (παρ. Β1, εδ. 
α3 και παρ. Β2, εδ. α5)του Ν. 2939/2001 «Συσκευασίες 
και εναλλακτική διαχείριση συσκευασιών και άλλων 
προϊόντων κ.λ.π.» (Α' 179). 

ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7 (παρ. Β1, εδ. α3 και παρ. 
Β2, εδ. α5) και 24 (παρ. 11) του Ν. 2939/2001 «Συσκευα¬ 
σίες και εναλλακτική διαχείριση των συσκευασιών και άλ¬ 
λων προϊόντων-Ίδρυση Εθνικού Οργανισμού Εναλλακτι¬ 
κής Διαχείρισης Συσκευασιών και Άλλων Προϊόντων 
(Ε.Ο.Ε.Δ.Σ.Α.Π.) και άλλες διατάξεις» (Α' 179). 

2. Τις διατάξεις του Ν. 2242/1994 «πολεοδόμηση περιο¬ 
χών δεύτερης κατοικίας και ζώνες οικιστικού ελέγχου, 
προστασία φυσικού και δομημένου περιβάλλοντος και 
άλλες διατάξεις» (Α' 162). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και κυβερνητικά όργανα» (Α' 137) 
και των άρθρων 9 και 13 του Π.Δ./473/1985 «καθορισμός 
και ανακατανομή των αρμοδιοτήτων των Υπουργείων» (Α' 
157). 

4. Τις διατάξεις του άρθρου 29Α του Ν. 1558/1985 όπως 
αυτό συμπληρώθηκε με το άρθρο 27 του Ν. 2081/1992 (Α' 
154) και αντικαταστάθηκε με το άρθρο 1 (παρ. 2α) του Ν. 
2469/1997 (Α'38). 

5. Την 1100383/1330/Α0006/31.10.2001 κοινή Απόφαση 
του Πρωθυπουργού και του Υπουργού Οικονομίας και Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών» (Β' 1485). 

6. Την Υ6/31.10.2001 κοινή Απόφαση του Πρωθυπουρ¬ 
γού και της Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων στους Υφυ- 

πουργούς Περιβάλλοντος, Χωροταξίας και Δημοσίων 
Έργων» (Β' 1484). 

7. Την 33215/1563/24.12.01 Απόφαση της Υπουργού Πε¬ 
ριβάλλοντος, Χωροταξίας και Δημοσίων Έργων «Συγκρό¬ 
τηση της Επιτροπής Παρακολούθησης της Εναλλακτικής 
Διαχείρισης (ΕΠΕΔ)» σύμφωνα με το άρθρο 24 (παρ. 11, 
εδ.2)του Ν. 2939/2001 «Συσκευασίες και εναλλακτική δια¬ 
χείριση των συσκευασιών και άλλων προϊόντων - Ίδρυση 
Εθνικού Οργανισμού Εναλλακτικής Διαχείρισης Συσκευα¬ 
σιών και Άλλων Προϊόντων (Ε.Ο.Ε.Δ.Σ.Α.Π.) και άλλες δια¬ 
τάξεις» (Α' 179). 

8. Το από 11.2.02 πρακτικό συνεδρίασης της Επιτροπής 
Παρακολούθησης της Εναλλακτικής Διαχείρισης (ΕΠΕΔ) 
που προβλέπεται στο άρθρο 24 (παρ. 11, εδ. 2) του Ν. 
2939/2001, αποφασίζουμε: 

Άρθρο 1 
Σκοπός 

Με την απόφαση αυτή αποσκοπείται η εφαρμογή των 
διατάξεων του άρθρου 7 (παρ. Β1, εδ. α3 και παρ. Β2, εδ. 
α5) σε συνδυασμό με το άρθρο 24 (παρ. 11, εδ. 1) του Ν. 
2939/2001 (Α' 179) για τον καθορισμό του ύψους του 
ανταποδοτικού τέλους που προβλέπεται στις εν λόγω 
διατάξεις με κριτήριο την γεωγραφική έκταση που θα κα¬ 
λύψει η δραστηριότητα του ατομικού ή συλλογικού συ¬ 
στήματος εναλλακτικής διαχείρισης των συσκευασιών. 

Άρθρο 2 

Ύψος ανταποδοτικού τέλους από ατομικά και συλλογι¬ 
κά συστήματα. 

Α. Για την έγκριση κάθε συστήματος ατομικής ή συλλο¬ 
γικής εναλλακτικής διαχείρισης, ο διαχειριστής της συ- 
σκευασίας μεταξύ των υποχρεώσεων που προβλέπονται 
στη παρ. Β1 εδ. α και στην παρ. Β2 εδ. α αντίστοιχα του 
άρθρου 7 του Ν. 2939/2001, οφείλει να καταβάλλει και 
ανταποδοτικό τέλος, το ύψος του οποίου προσδιορίζεται 
ανάλογα με τη γεωγραφική έκταση που πρόκειται να κα¬ 
λύψει η δραστηριότητα του ατομικού ή συλλογικού συ¬ 
στήματος ως εξής: 

1. Ατομικά συστήματα εναλλακτικής διαχείρισης 

Α) Σε πανελλαδική κλίμακα στο ποσό των ευρώ 19.500 

Β) Στην Αττική στο ποσό των ευρώ 9.000 

Γ) Στη Θεσσαλονίκη στο ποσό των ευρώ 6.000 

Δ) Στους υπόλοιπους Νομούς εκτός από τα νησιά στο 
ποσό των ευρώ 3.000 

Ε) Στα νησιά εκτός της Κρήτης στο ποσό των ευρώ 
1.500 

2. Συλλογικά συστήματα εναλλακτικής διαχείρισης 

Α) Σε πανελλαδική κλίμακα στο ποσό των ευρώ 36.000 

Β) Στην Αττική στο ποσό των ευρώ 18.000 

Γ) Στη Θεσσαλονίκη στο ποσό των ευρώ 12.000 

Δ) Στους υπόλοιπους Νομούς εκτός από τα νησιά στο 
ποσό των ευρώ 4.500 

Ε) Στα νησιά εκτός της Κρήτης στο ποσό των ευρώ 
1.500 

Β. Μέχρι την έναρξη λειτουργίας του ΕΟΕΔΣΑΠ, τα πο¬ 
σά των ανταποδοτικών τελών που προβλέπονται στην 
προηγούμενη παράγραφο Α μπορεί να αναπροσαρμόζο¬ 
νται με κοινή Απόφαση των Υπουργών Οικονομίας και Οι¬ 
κονομικών και Περιβάλλοντος, Χωροταξίας και Δημοσίων 
Έργων με εισήγηση του Γ ραφείο Εναλλακτικής Διαχείρι¬ 
σης Συσκευασιών και Άλλων Προϊόντων (ΓΕΔΣΑΠ) της 
Δ/νσης Περιβαλλοντικού Σχεδιασμού του ΥΠΕΧΩΔΕ μετά 


από γνώμη της ΕΠΕΔ σύμφωνα με το άρθρο 7 (παρ. Β. 1, 
εδ. α3 και παρ. Β2, εδ. α5) σε συνδυασμό με το άρθρο 24 
(παρ. 11, εδ. 1) του Ν. 2939/2001. 

Άρθρο 3 

Τρόπος καταβολής του ανταποδοτικού τέλους 

1. Μέχρι την έναρξη λειτουργίας του ΕΟΕΔΣΑΠ, τα πο¬ 
σά των ανταποδοτικών τελών που προβλέπονται στο 
προηγούμενο άρθρο 2, κατατίθενται κατ’ εφαρμογή του 
άρθρου 24 (παρ. 11, εδ. 1) σε οποιαδήποτε Δημόσια Οικο¬ 
νομική Υπηρεσία (ΔΟΥ) και αποδίδονται στο ΕΤΕΡΠΣ σε 
ειδικό κωδικό σύμφωνα με τις κείμενες διατάξεις. 

2. Τα ως άνω ποσά των ανταποδοτικών τελών διατίθε¬ 
νται για τη μερική ή ολική χρηματοδότηση μελετών, προ¬ 
γραμμάτων, έργων ή δραστηριοτήτων δημόσιων ή ιδιωτι¬ 
κών φορέων ή Ο.Τ.Α. για την επίτευξη των στόχων του Ν. 
2939/2001 

Άρθρο 4 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Άρθρο 5 

Η ισχύς της Απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2002 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΡΟΔΟΥΛΑ ΖΗΣΗ 

-*- 

Αριθ.: οικ. 127678 (2) 

Ορισμός Δικαστικού Καταστήματος του Διοικητικού 
Εφετείου Θεσσαλονίκης 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (κ.ν. 1756/1988 Α'35). 

2. Τις διατάξεις του άρθρου 29α του Ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), όπως προσε- 
τέθησανμετοάρθρο 27του Ν. 2081/1992 (ΦΕΚ 154Α') και 
τροποποιήθηκαν με το άρθρο 1 παρ. 2 εδ. α' του 
Ν. 2469/1997 (Α'38). 

3. Το έγγραφο του Διοικητικού Εφετείου Θεσσαλονίκης 
με τον αριθμό 6089/22.8.2002. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, 
αποφασίζουμε: 

Ορίζουμε από 2.9.2002, ως δικαστικό κατάστημα του 
Διοικητικού Εφετείου Θεσσαλονίκης το επίτης οδού Φρά¬ 
γκων 2-4 νεόδμητο κτίριο ιδιοκτησίας ΤΑΧΔΙΚλόγω μετα- 
στέγασήςτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 23072 (3) 

Συγκρότηση Εθνικής Επιτροπής Σχολικού Αθλητισμού 
(ΕΣΑΘ) 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν. 397/68 «περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και Κυ¬ 
βερνητικά Όργανα». 

γ) Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

δ) Του Ν. 2725/1999 (ΦΕΚ 121 /Α) «Ερασιτεχνικός και 
επαγγελματικός αθλητισμός και άλλες διατάξεις» άρθρο 
58. 

2. Την αριθμ. Στ. 5/53/31.10.2001 (ΦΕΚ 1284/Β/ 
31.10.2001) κοινή απόφαση των Πρωθυπουργού και 
Υπουργού Εθνικής Παιδείας & θρησκευμάτων. 

3. Την αριθμ. ΥΠΠΟ/ΔΙΟΙΚ/Α1/8334/30.10.2001 (ΦΕΚ 
1479/Β/31.10.2001) κοινή απόφαση των Πρωθυπουργού 
και Υπουργού Πολιτισμού «περί ανάθεσης αρμοδιοτήτων 
στους Υφυπουργούς Πολιτισμού». 

4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού και ότι η προκαλούμενη από 
την εν λόγω απόφαση, δαπάνη θα καλυφθεί σύμφωνα με 
την αριθμ. 28055/31.5.2001 (ΦΕΚ 709/Β/6.6.2001) Κ.Υ.Α. 
των Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργίας Ειδικού Λογαρια¬ 
σμού 234372/1». 

5. Την αριθμ. 30275/23.12.99 απόφαση περί «Ορισμού 
Υπολόγου-Διαχειριστή». 

6. Την αριθμ. 18662/7.7.2000 απόφαση τοποθέτησης 
ως Προϊσταμένης στο Γ ραφείο Διαχ/σης Χρηματικού της 
Χριστοπούλου Σταματίνας, υπαλλήλου ΠΕΙ/Α'της ΓΓΑ., 
αποφασίζουμε: 

Άρθρο 1 

1. Συγκροτούμε ΕΘΝΙΚΗ ΕΠΙΤΡΟΠΗ ΣΧΟΛΙΚΟΥ ΑΘΛΗ¬ 
ΤΙΣΜΟΥ (ΕΣΑΘ). 

2. Η ΕΣΑΘ έχει γνωμοδοτικό και συντονιστικό χαρακτή¬ 
ρα και λειτουργεί στο Υπουργείο Εθνικής Παιδείας & 
Θρησκευμάτων, το οποίο της παρέχειτη σχετική διοικητι¬ 
κή υποστήριξη. 

Άρθρο 2 

1. Η ΕΣΑΘ αποτελείται από εννέα (9) Μέλη ως ακολού¬ 
θως: 

I) Αγριόδημος Κων/νος, Δ/ντής Φ.Α. του ΥΠ.Ε.Π.Θ., ως 
Πρόεδρος 

II) Κοτσολάκης Εμμανουήλ, Δ/ντής Αγωνιστικού Αθλητι¬ 
σμού της Γ.Γ.Α., ως Αναπληρωτής Πρόεδρος 

III) Παπανικολάου Νικόλαος, εκπρόσωπος του 
ΥΠ.Ε.Π.Θ., ως Μέλος 

IV) Γουνάριδης Χαράλαμπος, εκπρόσωπος του 
ΥΠ.Ε.Π.Θ., ως Μέλος 

V) Κοπιδάκης Γεώργιος, εκπρόσωπος της Γ.Γ.Α.. ως 
Μέλος 

VI) Διαλυνάς Κων/νος, εκπρόσωπος της Γ.Γ.Α. ως Μέ¬ 
λος 

VII) Ριζόπουλος Ιωάννης, εκπρόσωπος της Γ.Γ.Α., ως 
Μέλος 


VIII) Κίτσιος Δημήτριος, εκπρόσωπος του Ο.Σ.Κ., ως 
Μέλος 

IX) Δοξαστάκης Ζαχαρίας, εκπρόσωπος της ΚΕΔΚΕ, ως 
Μέλος 

Γραμματείς της ανωτέρω Επιτροπής ορίζονται οι: 

Α) Στραβάκου Ελισάβετ, ΥΠΕΠΘ και 

Β) Βασιλειάδη Ευθυμία 

Οικονομικ. Υπόλογος της ανωτέρω Επιτροπής ορίζεται: 

Βλαζάκης Γεώργιος, Υπάλληλος Γ.Γ.Α. 

Άρθρο 3 

1. Η ΕΣΑΘ συνεδριάζει μία τουλάχιστον φορά το μήνα 
ύστερα από πρόσκληση του Προέδρου της για να εξετά¬ 
σει θέματα της αρμοδιότητάς της. Την Επιτροπή μπορεί 
να συγκαλέσει ο Υπουργός Παιδείας & Θρησκευμάτων 
και ο Υφυπουργός Πολιτισμού, αρμόδιος για θέματα 
Αθλητισμού, προκειμένου να συζητηθούν επίκαιρα και 
επείγοντα και να εκφραστεί σχετική γνώμη. 

2. Στις πρώτες συνεδριάσεις της η ΕΣΑΘ καταρτίζει 
εσωτερικό κανονισμό λειτουργίας της. 

3. Η Επιτροπή βρίσκεται όταν είναι παρόντα πέντε (5) 
τουλάχιστον Μέλη. Οι αποφάσεις λαμβάνονται με απόλυ¬ 
τη πλειοψηφία των παρόντων Μελών. Η μη υπόδειξη εκ¬ 
προσώπου από κάποιο φορέα θεωρείται απουσία του Μέ¬ 
λους αυτού και δεν εμποδίζει τη λειτουργία της Επιτρο¬ 
πής, εφόσον βέβαια γίνεται απαρτία. 

4. Έδρα της Επιτροπής είναι η Αθήνα. Η ΕΣΑΘ μπορεί 
να συγκαλείται και σε άλλες πόλεις, όταν τούτο κρίνεται 
αναγκαίο και επωφελές. 

Άρθρο 4 

Η ΕΣΑΘ: 

Α) μπορεί να καλεί στις συνεδριάσεις της εκπροσώπους 
φορέων, ειδικούς αθλητικούς παράγοντες ή οποιανδήπο- 
τε άλλο κρίνει ότι συμβάλλει στην επίτευξη του σκοπού της. 

Β) συνεργάζεται με τις Πρωτοβάθμιες και Δευτεροβάθ¬ 
μιες Διευθύνσεις, τους Συλλόγους Γονέων, τα σωματεία, 
την Ο. Ε. ΑΘΗΝΑ 2004, τις αναγνωρισμένες από τη Γ.Γ.Α. 
αθλητικές ομοσπονδίες. 

Γ) Μπορεί να οργανώνει και να πραγματοποιεί εκδηλώσεις, 
σεμινάρια, συνέδρια για την προβολή συγκεκριμένων ειδικό¬ 
τερων ή γενικότερων πτυχών της δραστηριότητας της. 

Άρθρο 5 

Η ΕΣΑΘ συντάσσει κάθε έξι (6) μήνες έκθεση προς τον 
Υπουργό Εθνικής Παιδείας & Θρησκευμάτων και τον Υφυ¬ 
πουργό Πολιτισμού αρμόδιο για θέματα Αθλητισμού στην 
οποία καταγράφειτα πεπραγμένα της και εντοπίζει τις δυ¬ 
σκολίες συντονισμού. 

Άρθρο 6 

Στον Πρόεδρο, τον Αναπληρωτή Πρόεδρο, και τα Μέλη 
της ΕΣΑΘ καταβάλλεται μηνιαία αποζημίωση ύψους 950 
ΕΥΡΩ. Στους Γ ραμματείς και τον Οικονομικό Υπόλογο κα¬ 
ταβάλλεται μηνιαία αποζημίωση ύψους 550 ΕΥΡΩ. 

Άρθρο 7 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΠΕΤΡΟΣ ΕΥΘΥΜΙΟΥ ΙΩΑΝΝΗΣ ΚΟΥΡΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 22926 (4) 

Συγκρότηση Επιτροπής προετοιμασίας-οργάνωσης της 
υποψηφιότητας της Πάτρας - Περιφέρειας Δυτικής 
Ελλάδας ανάληψης των Μεσογειακών Αγώνων 2009 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις 

1. Του Ν. 3148/1955 ΦΕΚ Α'51 "Περίτροποποιήσεως και 
συμπληρώσεως της περί επιτροπής Ολυμπιακών Αγώ¬ 
νων Νομοθεσίας. 

2. Του ΑΝ 397/69 "Περί επανασυστάσεως της ΓΓΑ και 
των αρμοδιοτήτων αυτής". 

3. Το ΠΔ 70/75 "Περί οργανώσεως των υπηρεσιών και 
διαρθρώσεις των τακτικών θέσεων του προσωπικού της 
ΕΟΕ". 

4. Του Ν. 1558/85 "Κυβέρνηση και Κυβερνητικά Όργανα". 

5. Το ΠΔ 130(Φ.113/6.4.00) "Καταστατικό της ΕΟΕ". 

6. Το άρθρο 16 του Ν. 2433/ 96 ΦΕΚ 180/12.8.96 Ίδρυ¬ 
ση νομικού προσώπου με την επωνυμία Διεθνής Επιτρο¬ 
πή Μεσογειακών Αγώνων". 

7. Την υπ’ αριθμ. 14/23.4.02 απόφαση της Ολομέλειας 
της ΕΟΕ "όπως τεθεί υποψηφιότητα στην ΔΕΜΑ για την 
ανάληψη των Μεσογειακών Αγώνων 2009, με τόπο διεξα¬ 
γωγής την Πάτρα - Περιφέρεια της Δυτικής Ελλάδος. 

8. Το άρθρο 53, παρ. 1 έως 4του Ν. 2725/95" Ειδικές Επι¬ 
τροπές". 

9. Την υπ’ αριθμ. 8334/30.10.01 ΦΕΚ 1479/31.10.01 από¬ 
φαση του Πρωθυπουργού και του Υπουργού Πολιτισμού 
"Ανάθεση αρμοδιοτήτων στον Υφυπουργό Πολιτισμού". 

10. Την ανάγκη συντονισμού των ενεργειών που απαι¬ 
τείται για την προετοιμασία- οργάνωση της υποψηφιότη¬ 
τας για την ανάληψη των Μεσογειακών Αγώνων 2009. 

11. Την υπ· αριθμ. 7099 από 26 Ιουλίου 2002 Εγγύηση 
του Υπουργού Πολιτισμού. 

12. Την ΙΝ/ΥΡ/5240/26 Ιουλίου 2002 Εγγύηση της ΕΟΕ., 
αποφασίζουμε: 

Συγκροτούμε Επιτροπή (ΝΠΙΔ) για την προετοιμασία - 
οργάνωση της υποψηφιότητας της Πάτρας - Περιφέρεια 
Δυτικής Ελλάδος, για την ανάληψη των Μεσογειακών 
Αγώνων 2009 και την κατάρτιση και υποβολήτου σχετικού 
προϋπολογισμού, που αποτελείται από τους 

1. ΠΟΤΑΜΙΑΝΟΣ ΑΝΔΡΕΑΣ, Πρόεδρος 3ΡΕ0ΙΑΙ. 
ΟΕΥΜΡΙ03, ως Πρόεδρος 

2. ΣΤΑΜΟΥΛΗΣ ΚΩΝΣΤΑΝΤΙΝΟΣ, Πρόεδρος Τράπεζας 
Αττικής, ως Αντιπρόεδρος 

3. ΚΟΝΤΟΓΙΑΝΝΗΣ ΓΕΩΡΓΙΟΣ, Πρόεδρος Οργανισμού 
Νεολαίας Αθλητισμού 

4. ΑΝΤΩΝΟΠΟΥΛΟΣ ΚΩΝΣΤΑΝΤΙΝΟΣ, Πρόεδρος Δή¬ 
μου Αγρίνιου 

5. ΚΑΛΑΠΟΔΗΣ ΓΕΩΡΓΙΟΣ, Αντιπρόεδρος Δικηγορικού 
Συλλόγου Πατρών 

6. ΚΑΝΙΣΤΡΑΣ ΑΝΔΡΕΑΣ 

7. ΤΕΡΙΖΟΠΟΥΛΟΥ ΕΛΕΝΗ, Διευθύντρια Διοικητικού ΓΓΑ 

8. ΚΟΤΣΟΛΑΚΗΣ ΕΜΜΑΝΟΥΗΛ, Διευθυντής Αγωνιστι¬ 
κού Αθλητισμού ΓΓΑ 

9. ΜΩΡΑΙΤΗ ΙΩΑΝΝΑ, Προϊσταμένη Αθλητικού προσα¬ 
νατολισμού της ΓΓΑ 

10. ΚΑΚΟΣ ΒΑΣΙΛΕΙΟΣ, υπάλληλος της ΓΓΑ 

11. ΠΙΓΚΟΣ ΓΕΩΡΓΙΟΣ, Επιστημονικός Συνεργάτης ΓΓΑ 

Ως Γραμματείς ορίζονται οι 

1. ΚΑΠΕΤΑΝΑΚΗ ΚΑΤΕΡΙΝΑ, υπάλληλος ΓΓΑ 

2. ΝΕΔΕΛΚΟΥ ΚΑΛΛΙΟΠΗ, υπάλληλος ΓΓΑ. 


Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ. 16311 (5) 

Συγχώνευση νομικών προσώπων και σύσταση νομικού 
προσώπου στο Δήμο Βισαλτίας Ν. Σερρών με την επω¬ 
νυμία "ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΒΙΣΑΛΤΙΑΣ" 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Την αριθ. 5631/26.7.2000 (1339ΦΕΚΒ') απόφασητου 
Γενικού Γραμματέα Περιφέρειας Κεντρικής Μακεδονίας 
περί μεταβίβασης εξουσίας υπογραφής "Με Εντολή Γ ενι¬ 
κού Γ ραμματέα". 

3. Το αριθ. 831/9.10.1979 Π.Δ/γμα (ΦΕΚ 241/1979), 
όπως τροποποιήθηκε μεταγενέστερα με τις αριθ. ΕΣ/ 
6752/21.3.1995 (ΦΕΚ 261/Β/1995) και 18004/ 16.12.1999 
(ΦΕΚ 62/Β/2000) όμοιες δικές μας και την αριθ. 2305/ 
29.2.2000 (ΦΕΚ 414/Β/2000) απόφασή μας με τις οποίες 
συστήθηκαν στο Δήμο Βισαλτίας ίδια νομικά πρόσωπα με 
τις επωνυμίες "Βιβλιοθήκη Δήμου Βισαλτίας" και "Φιλαρ¬ 
μονική Δήμου Βισαλτίας" αντίστοιχα. 

4. Τις αριθ. 40/2002 και 65/2002 αποφάσεις του Δ.Σ. Βι¬ 
σαλτίας που αφορούν στη σύσταση ιδίου νομικού προ¬ 
σώπου με τη ν επωνυ μία" Π Ν ΕΥΜ ΑΤΙ ΚΟ ΚΕΝΤΡΟ ΔΗΜΟΥ 
ΒΙΣΑΛΤΙΑΣ". 

5. Το γεγονός ότι με την ίδια απόφαση για την καλύτερη 
οργάνωση, προσφορά υπηρεσιών και ενιαία λειτουργία 
προτείνεται η κατάργηση των προαναφερόμενων νομι¬ 
κών προσώπων και η συγχώνευση τους στο νέο δημιουρ- 
γούμενο νομικό πρόσωπο, αποφασίζουμε: 

1. Συγχωνεύουμε τα νομικά πρόσωπα του Δήμου Βι¬ 
σαλτίας με τις επωνυμίες "Βιβλιοθήκη Δήμου Βισαλτίας" 
και "Φιλαρμονική Δήμου Βισαλτίας" σε ένα νομικό πρόσω¬ 
πο και συστήνουμε στο Δήμο Βισαλτίαςτου Ν. Σερρών νο¬ 
μικό πρόσωπο με την επωνυμία "ΠΝΕΥΜΑΤΙΚΟ ΚΕΝΤΡΟ 
ΔΗΜΟΥ ΒΙΣΑΛΤΙΑΣ" με έδρα το Δ.Δ. Δημητριτσίου, το 
οποίο διέπεται από τις διατάξεις του άρθρου 203 του 
Π.Δ/τος 410/1995. 

2. Σκοπός του Νομικού Προσώπου είναι: 

Η εξύψωση του πνευματικού, μορφωτικού, επιστημονι¬ 
κού, μουσικού και γενικά πολιτιστικού επιπέδου των κα¬ 
τοίκων του Δήμου Βισαλτίας. 

Για την επιτυχία των σκοπών του αναλαμβάνει κάθε δυ¬ 
νατή δραστηριότητα και συνεργάζεται με Δημόσιες, Δη¬ 
μοτικές, Αθλητικές αρχές, με Πολιτιστικούς φορείς, με 
συνδικαλιστικές, συνεταιριστικές και επαγγελματικές ορ¬ 
γανώσεις, με συλλόγους γονέων και κηδεμόνων, με γυ¬ 
μναστές, δασκάλους, καθηγητές, παιδαγωγούς προπο¬ 
νητές, με τα ΤΕΦΑ και με κάθε σχετικό με το αντικείμενο 
του φορέα. 

Μέσα στους σκοπούς του ενδεικτικά και όχι περιοριστι¬ 
κά αναφέρονται: 

Η οργάνωση πολιτιστικών εκδηλώσεων, συναντήσεων, 

σεμιναρίων, ομιλιών, συζητήσεων, προβολών κ.λ.π. και 
κάθε άλλη ενέργεια που σχετίζεται με την ανάπτυξη και 
καλλιέργεια του πνεύματος και πολιτιστικής κίνησης στην 
περιοχή του Δήμου Βισαλτίας. 

Η στήριξη των πολιτιστικών συλλόγων, ομίλων του Δή¬ 
μου Βισαλτίας. 

Η δημιουργία τμημάτων βιβλιοθήκης, φιλαρμονικής, 
σκάκι, τάβλι, χορού, ποίησης, λογοτεχνίας, πεζογραφίας, 
φωτογραφίας, μαθημάτων μουσικής, κεραμικής, βιβλίου 

κ.λ.π. 

Η διάδοση - ανάπτυξη - καλλιέργεια των τεχνών. 

Η καλλιέργεια των σωματικών και πνευματικών ικανοτή¬ 
των των δημοτών. 

Η διατήρηση - ανάπτυξη της λαογραφίας (παραδοσια¬ 
κή δημοτική μουσική, χοροί, έθιμα). 

4. Πόροι του νομικού προσώπου, είναι: 

α) Επιχορήγηση ή άλλη παροχή του Κράτους είτε απ’ 
ευθείας σ’ αυτό είτε δια μέσου του Δήμου Βισαλτίας. 

β) Ετήσια επιχορήγηση του Δήμου Βισαλτίας με το πο¬ 
σό των € 9.000, που μπορεί να αυξάνεται ανάλογα με τις 
ανάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Εισπράξεις από το αντίτιμο πραγμάτων και υπηρε¬ 
σιών που παρέχονται από το νομικό πρόσωπο. 

ε) Πρόσοδοι από δική του περιουσία και 

στ) Κάθε νόμιμη πρόσοδος. 

5. Το νομικό πρόσωπο διοικείται από διοικητικό συμβού¬ 
λιο η σύνθεση του οποίου θα ορισθεί με άλλη απόφαση 
του δημοτικού συμβουλίου Βισαλτίας κατά τις διατάξεις 
του άρθρου 203του Π.Δ/τος 410/1995. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. Τα μέλη του Διοικητικού Συμ¬ 
βουλίου στην πρώτη συνεδρίαση εκλέγουν τον αντιπρόε¬ 
δρο. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

7. Περιουσία του νομικού προσώπου είναι η κινητή και 
ακίνητη περιουσία των συγχωνευθέντων νομικών προσώ- 
πωντης Δημοτικής Βιβλιοθήκης και Φιλαρμονικής που θα 
προκύψει από τη καταγραφή που θα διενεργηθεί από το 
Διοικητικό Συμβούλιο του νέου νομικού προσώπου. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βι¬ 
σαλτίας ύψους € 9.000 για το έτος 2002 και για κάθε ένα 
από τα επόμενα οικονομικά έτη. Η αντιμετώπιση της ανω¬ 
τέρω δαπάνης θα γίνει με αναμόρφωση του ισχύοντος 
προϋπολογισμού του Δήμου. 

9. Το αριθ. 831/9.10.1979 Π.Δ/γμα (ΦΕΚ 241/1979), όπως 
τροποποιήθηκε μεταγενέστερα με τις αριθ. ΕΣ/6752/ 
21.3.1995 (ΦΕΚ 261/Β/1995) και 18004/ 16.12.1999 (ΦΕΚ 
62/Β/2000) όμοιες δικές μας καιη αριθ. 2305/29.2.2000 (ΦΕΚ 
414/Β/2000) απόφαση μας με τις οποίες συστήθηκαν στο 
Δήμο Βισαλτίας ίδια νομικά πρόσωπα με τις επωνυμίες "Βι¬ 


βλιοθήκη Δήμου Βισαλτίας" και "Φιλαρμονική Δήμου Βισαλ¬ 
τίας" αντίστοιχα καταργούνται. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σέρρες, 31 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 16310 (6) 

Συγχώνευση νομικών προσώπων και σύσταση νομικού 
προσώπου στο Δήμο Βισαλτίας του Ν. Σερρών με την 
επωνυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΣΑΛ¬ 
ΤΙΑΣ" 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995 

2. Τις διατάξεις του άρθρου 14του Ν. 2880/2001 "Πρό¬ 
γραμμα ΠΟΛΙΤΕΙΑ για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις" με 
το οποίο με το οποίο προστέθηκε μετά το άρθρο 26 του 
Π.Δ/τος 410/1995, νέο άρθρο 26 Α . 

3. Την αριθ. 5631/26.7.2000 απόφασή μας Ορισμός ει¬ 
σηγητών και μεταβίβαση εξουσίας υπογραφής "Με εντο¬ 
λή Γ ενικού γραμματέα". 

4. Τις αριθ. 10941/26.8.1999 ( ΦΕΚ 1763/τ.Β/1999) και 
6720/11.5.2001 (ΦΕΚ 697/Β/2001) αποφάσεις μας με τις 
οποίες προσαρμόστηκε η συστατική πράξη του Εθνικού 
Σταδίου Σησαμιάς και συστήθηκαν ίδια νομικά πρόσωπα 
δημοσίου δικαίου με τις επωνυμίες "Αθλητικός Οργανι¬ 
σμός Δήμου Βισαλτίας" και "Δημοτικό Στάδιο Σησαμιάς" 
αντίστοιχα. 

5. Την αριθ. 64/2002 απόφαση του Δ.Σ. Βισαλτίας που 
αφορά στη σύσταση νομικού προσώπου με την επωνυμία 
"ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΣΑΛΤΙΑΣ" 

6. Το γεγονός ότι με την ίδια απόφαση για την καλύτερη 
διοικητική και λειτουργική υποστήριξη, αξιοποίηση του 
προσωπικού και ορθότερη οικονομική διαχείριση των 
υφισταμένων Δημοτικών νομικών προσώπων προτείνεται 
η κατάργησή των και η συγχώνευσή τους στο νέο δημι- 
ουργούμενο νομικό πρόσωπο, αποφασίζουμε: 

1. Συγχωνεύουμε τα νομικά πρόσωπα του Δήμου Βι¬ 
σαλτίας με τις επωνυμίες "Αθλητικός Οργανισμός Δήμου 
Βισαλτίας" και" Δημοτικό Στάδιο Σησαμιάς" σε ένα νομικό 
πρόσωπο και συστήνουμε στο Δήμο Βισαλτίας του Ν. 
Σερρών νομικό πρόσωπο δημοσίου δικαίου με την επω¬ 
νυμία "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΣΑΛΤΙΑΣ" το 
οποίο διέπεται από τις διατάξεις του άρθρου 203 του 
Π.Δ/τος 410/199, με έδρατοΔ.Δ. Σησαμιάς. 

2) Σκοπός - Μέσα 

Στους σκοπούς του συνιστάμενου Ν.Π. αναφέρονται 
ενδεικτικά και όχι περιοριστικά: 

Η οργάνωση αθλητικών εκδηλώσεων, συναντήσεων, 
σεμιναρίων, ομιλιών, συζητήσεων, προβολών, αθλητικών 
αγώνων κ.λ.π. και κάθε άλλη ενέργεια που σχετίζεται με 
την ανάπτυξη του αθλητικού κινήματος στην περιοχή του 
Δήμου Βισαλτίας. 

Η στήριξη των αθλητικών συλλόγων του Δήμου Βισαλ¬ 
τίας. 

Η δημιουργία νέων αθλητικών τμημάτων. 

Η βελτίωση των υπαρχουσών αθλητικών υποδομών. 

Η διαχείριση και διοίκηση των γηπέδων και αθλητικών 
εγκαταστάσεων του Δήμου καθώς και η συντήρηση αυ¬ 
τών 

Η δημιουργία και λειτουργία νέων αθλητικών κέντρων 
και γυμναστηρίων χώρων αθλοπαιδιών και γυμναστικής 
ώστε να καλύπτονται πλήρως οι ανάγκες των δημοτών για 
άθληση. 

Η ανάπτυξη του μαζικού αθλητισμού στο Δήμο Βισαλ- 
τίας και η εφαρμογή σχετικών προγραμμάτων. 

Η καλλιέργεια των σωματικών και πνευματικών ικανοτή¬ 
των των αθλουμένων. 

Η καλλιέργεια φιλάθλου συναγωνιστικού πνεύματος 
μακριά από φανατισμούς ανταγωνιστικούς και κερδοσκο¬ 
πικούς στόχους. 

Για τη βελτίωση των σκοπών το Ν. Π. αναλαμβάνει κάθε 
δυνατή δραστηριότητα και συνεργάζεται με Δημόσιες, 
Δημοτικές Αθλητικές Αρχές, με Πολιτιστικούς φορείς, με 
συνδικαλιστικές, συνεταιριστικές, επαγγελματικές οργα¬ 
νώσεις, με συλλόγους γονέων και κηδεμόνων, με γυμνα¬ 
στές, δασκάλους, καθηγητές, παιδαγωγούς προπονητές, 
μεταΤΕΦΑΑ και με κάθε σχετικό μετο αντικείμενο του φο¬ 
ρέα. 

3. Πόροι 

Πόροι του ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΒΙΣΑΛ¬ 
ΤΊΑΣ είναι: 

Η ετήσια επιχορήγηση του Δήμου Βσαλτίας που ανέρ¬ 
χεται σε ποσό 5.870,00 € . 

Επιχορηγήσεις του Δημοσίου. 

Κάθε είδους εισφορές, δωρεές, κληρονομιές, κληρο¬ 
δοσίες. 

Εισπράξεις από αντίτιμο των πραγμάτων ή υπηρεσιών 
που παρέχει. 

Πρόσοδοι από την δική του υπηρεσία. 

4. Το νομικό πρόσωπο διοικείται από διοικητικό συμ¬ 
βούλιο η σύνθεση του οποίου θα ορισθεί με άλλη απόφα¬ 
ση του δημοτικού συμβουλίου Βισαλτίας κατά τις διατά¬ 
ξεις του άρθρου 203 του Π.Δ/τος410/1995. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. Τα μέλη του Διοικητικού Συμ¬ 
βουλίου στην πρώτη συνεδρίαση εκλέγουν τον αντιπρόε¬ 
δρο. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Περιουσία του νομικού προσώπου είναι η κινητή και 
ακίνητη περιουσία των συγχωνευθέντων νομικών προσώ¬ 
πων που θα προκύψει από τη καταγραφή που θα διενερ- 
γηθεί από το Διοικητικό Συ μβούλιο του νέου νομικού προ¬ 
σώπου. 

7. Το προσωπικό των συγχωνευθέντων νομικών προσώ¬ 
πων καθίσταται προσωπικό του ιδρυόμενου με την πα¬ 
ρούσα νομικού προσώπου. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βι¬ 


σαλτίας ύψους € 5.870,00 για το έτος 2002 και για κάθε 
ένα από τα επόμενα οικονομικά έτη. Για την αντιμετώπιση 
της ανωτέρω δαπάνης θα εγγράφει με αναμόρφωση ισό¬ 
ποση πίστωση στον ισχύοντα προϋπολογισμό του Δήμου. 

9. Οι αριθ. 10941/26.8.1999 (ΦΕΚ 1763/τ.Β/1999) και 
6720/11.5.2001 (ΦΕΚ 697/Β/2001) αποφάσεις μας με τις 
οποίες προσαρμόστηκε η συστατική πράξη του Εθνικού 
Σταδίου Σησαμιάς και συστήθηκαν ίδια νομικά πρόσωπα 
δημοσίου δικαίου με τις επωνυμίες "Αθλητικός Οργανι¬ 
σμός Δήμου Βισαλτίας" και "Δημοτικό Στάδιο Σησαμιάς" 
αντίστοιχα, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 6542 (7) 

Τροποποίηση συστατικής πράξης της δημοτικής επιχεί¬ 
ρησης Νάουσας «Δημοτική Επιχείρηση Τουρισμού» Ν. 
Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 97 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» και του Ν. 
2539/97 «Συγκρότηση της πρωτοβάθμιας Τοπικής Αυτο¬ 
διοίκησης». 

2. Τις διατάξεις του άρθρου 277 του Δ. Κ. Κ. (Π .Δ. 410/95) 
και του Π.Δ. 250/89 (ΦΕΚ 118/Α710-5-89). 

3. Την αριθ. 25027/84 (ΦΕΚ 244/Β 719-4-84) απόφαση 
του Υπουργού Εσωτερικών «Καθορισμός αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205 έως 213 του Ν. 1065/80 κ.λπ». 

4. Τις διατάξεις του άρθρου 27 του Ν. 2081/92 (ΦΕΚ 
154/Α710-9-92). 

5. Την αριθ. 26044/23-4-85 απόφαση του Υπουργού 
Εσωτερικών (ΦΕΚ 242/Β 72-5-85) με την οποία έγινε η σύ¬ 
σταση της Δημοτικής Επιχείρησης Τουρισμού στο δήμο 
Νάουσας όπως τροποποιήθηκε μεταγενέστερα. 

6. Την αριθ. 174/2002 απόφαση του δημοτικού συμβου¬ 
λίου Νάουσας με την οποία αυξάνεταιτο κεφάλαιο της επι¬ 
χείρησης κατά 92.236,66 € , από κεφαλαιοποίηση κερ¬ 
δών προηγούμενης χρήσης προκειμένου να καλυφθεί η 
ίδια συμμετοχή της επένδυσης του Ν. 1892/90 που αφορά 
την επέκταση του ξενοδοχείου «ΒΕΡΜΙΟΝ». 

7. ΤηνΤεχνικο-οικονομική έκθεση της ανωτέρω επένδυ¬ 
σης. 

8. Την αριθ. 175/2002 απόφαση του δημοτικού συμβουλί¬ 
ου Νάουσας, με την οποία αυξάνεται το κεφάλαιο της επι¬ 
χείρησης κατά 178.194,35 € , από κεφαλαιοποίηση των δια¬ 
φορών από αναπροσαρμογή παγίων βάση του Ν. 2065/92, 
και 

9. Την αριθμό 5631/26.7.2002 απόφαση Γενικού Γραμ¬ 
ματέα Περιφέρειας Κεντρικής Μακεδονίας περί μεταβί¬ 
βασης εξουσίας Υπογραφής «με εντολή Γ ενικού Γ ραμμα¬ 
τέα», αποφασίζουμε: 

Επικυρώνουμε τις αριθ. 174/2002 και 175/2002 αποφά- 

σεις του δημοτικού συμβουλίου Νάουσας με τις οποίες 
τροποποιείται η συστατική πράξη της Δημοτικής Επιχεί¬ 
ρησης Τουρισμού δήμου Νάουσας και συγκεκριμένα η 
παράγραφος 7β ως εξής: 

«Το κεφάλαιο της Επιχείρησης αυξάνεται στο 
1.305.427,97 € από αναπροσαρμογή παγίων βάση του 
Ν. 2065/92 (178.194,35 € ) και από κέρδη προηγούμενων 
χρήσεων ώστε να καλυφθεί η ίδια συμμετοχή της επένδυ- 
σηςτου Ν. 1892/90 (92.236,66 € )». 

Ακροτελεύτια διάταξη 

Από τις διατάξεις αυτήςτης απόφασης δενπροκαλείται δα¬ 
πάνη σε βάρος του προϋπολογισμού του δήμου Νάουσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Ιουλίου 2002 

Με εντολή Γεν. Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 6417 (8) 

Οργανισμός Εσωτερικής Υπηρεσίας του Δημοτικού 
Παιδικού Σταθμού Απ. Παύλου, Ν. Ημαθίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 "Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις". 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 καιαντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν. 2880/2001 και 
των άρθρων 198 και 203. 

4. Την αριθ. 9027/25-10-00 απόφασή μας που δημοσι¬ 
εύτηκε στο ΦΕΚ 1430/Β/2000 με την οποία συστάθηκε 
σύμφωνα με τις διατάξεις του άρθρου 203 του Π.Δ. 
410/95 Νομικό Πρόσωπο Δημοσίου Δικαίου, με την επω¬ 
νυμία "Δημοτικός Παιδικός Σταθμός Απ. Παύλου". 

5. Τις αριθ. 57/2001 και 20/2002 αποφάσεις του Διοικη¬ 
τικού Συμβουλίου του Δημοτικού Παιδικού Σταθμού Απ. 
Παύλου με τις οποίες καταρτίσθηκε ο Ο.Ε.Υ. του ανωτέ¬ 
ρω Νομικού Προσώπου. 

6. Τις αριθ. 166/2001 και 20/2002 αποφάσεις του Δημο¬ 
τικού Συμβουλίου Απ. Παύλου σχετικά με το αντικείμενο 
του θέματος. 

7. Το αριθ. 17/2002 (2ο Θέμα) πρακτικό Υπηρεσιακού Συμ¬ 
βουλίου Υπαλλήλων Ο.Τ.Α. Ν. Ημαθίας, στο οποίο διατυπώ¬ 
νει τη γνώμη του επί της απόφασης του Διοικητικού Συμ¬ 
βουλίου του Δημοτικού Παιδικού Σταθμού δ.δ. Απ. Παύλου. 

8. Την 5631/26.7.2000 (ΦΕΚ 1339/Β') απόφαση του Γενι¬ 
κού Γ ραμματέα Περιφέρειας Κεντρικής Μακεδονίας σχε¬ 
τικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζου¬ 
με: 

Νομιμοποιούμε τις αριθ. 57/2001 και 20/2002 αποφά¬ 
σεις του Διοικητικού Συμβουλίου του Δημοτικού Παιδικού 
Σταθμού δ.δ. Απ. Παύλου με την οποία ψηφίζεται ο Οργα¬ 


νισμός Εσωτερικής Υπηρεσίας του εν λόγω Δημοτικού 
Νομικού Προσώπου ως εξής: 

Άρθρο 1. 

Διάρθρωση Υπηρεσιών 

Οι υπηρεσίες του Νομικού προσώπου Δημόσιου Δικαί¬ 
ου λειτουργούν ως εξής: 

Α. Δ/νση Βρεφονηπιακών Σταθμών 

Αποτελείται από: 

1. ΔΗΜΟΤΙΚΟΣ ΠΑΙΔΙΚΟΣΣΤΑΘΜΟΣΔΗΜΟΥ ΑΠΟΣΤΟ¬ 
ΛΟΥ ΠΑΥΛΟΥ 

Άρθρο 2. 

Αρμοδιότητες Δ/νσης και Τ μημάτων 

Α) Η Δ/νση Εποπτεύει, συντονίζει και κατευθύνει το παιδα¬ 
γωγικό έργο του Σταθμού και γενικά μεριμνά για την εύρυθ¬ 
μη λειτουργία του σύμφωνα με τον ισχύοντα Κανονισμό. 

Β) Το τμήμα Προσχολικής Αγωγής επιμελείται την πα¬ 
ροχή σύγχρονης Προσχολικής αγωγής στα Φιλοξενούμε¬ 
να νήπια σε συνεργασία με το προσωπικό του Σταθμού 

Άρθρο 3. 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των συγ¬ 
χρόνων απόψεων της Παιδαγωγικής και της Ψυχολογίας 

2. Εποπτεύει, συντονίζει και κατευθύνει το παιδαγωγικό 
έργο τωντμημάτων 

3. Είναι αρμόδιος για την εύρυθμη λειτουργία του Σταθ¬ 
μού 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

- το παιδαγωγικό υλικό και τον πόσης φύσεως εξοπλι¬ 
σμό 

- τις απαραίτητες εργασίες για την επισκευή και συντή¬ 
ρηση των κτιρίων 

- την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους 

7. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά που είναι απαραίτητα για την εύρυθμη λειτουργία του. 

8. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών 

9. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπ. του προσωπικού. 

10. Καταρτίζει τον προϋπολογισμό - απολογισμό - ισο¬ 
λογισμό. 

11. Τηρεί όλα τα απαραίτητα βιβλία. 

12. Συνεργάζεται αρμονικά με το Τμήμα Διοικητικού - 
Οικονομικού το οποίο οφείλει να παρέχει κάθε στοιχείο 
για να διασφαλισθεί η εύρυθμη λειτουργία του Σταθμού 
και η επίτευξη των σκοπώντου. 

Άρθρο 4. 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του 

4. Εισηγείται στη Διεύθυνση, τις ανάγκες του Τμήματος 
σε προσωπικά και πάσης φύσεως εξοπλισμό καθώς και 
την επιμόρφωση του προσωπικού 

5. Είναι υπεύθυνος για τις συγκεντρώσεις προσωπικού, 
γονέων 

6. Τηρεί όλα τα απαραίτητα βιβλία 

Άρθρο 5. 

Σύσταση των θέσεων και προσόντων του προσωπικού 
Οργανικές θέσεις 

Ο αριθμός των θέσεων καθώς και τα προσόντα διορι¬ 
σμού στις οργανικές θέσεις περιγράφονται στις διατά- 
ξειςτηςπαρ. 7του Ν. 1431/84 και το Π.Δ. 22/90. 

Οι θέσεις όλου του προσωπικού του Νομικού Προσώ¬ 
που διαρθρώνονται κατά Κλάδο και ειδικότητα ως εξής: 

ΜΟΝΙΜΟ ΠΡΟΣΩΠΙΚΟ 

Α' Κατηγορία Τεχνολογικής Εκπαίδευσης (Τ.Ε.) 

1. Κλάδος ΤΕ9 Βρεφονηπιοκόμων 
Τέσσερις (4) θέσεις με βαθμό Δ-Α 
Β' Κατηγορία Δευτεροβάθμιας Εκπαίδευσης (Δ.Ε.) 

1. Κλάδος ΔΕ29 Οδηγών αυτοκινήτων 
Μία (1) θέση με βαθμό Δ-Α 

2. Κλάδος ΔΕ32 Μαγείρων 
Μία (1) θέση με βαθμό Δ-Α 

Γ Κατηγορία Υποχρεωτικής Εκπαίδευσης (Υ.Ε.) 

1. Κλάδος ΥΕ14 Βοηθητικού Προσωπικού 
Μία (1) θέση με βαθμό Ε-Β 

2. Κλάδος ΥΕ16 Προσωπικού καθαριότητας 
Δύο (2) θέσεις με βαθμό Ε-Β 

ΠΡΟΣΩΠΟΠΑΓΕΙΣ ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. Κλάδος ΤΕ Νηπιαγωγών (Προσωρινός) 

Μία (1) θέση με βαθμό Δ-Α 

Η θέση του κλάδου ΤΕ Νηπιαγωγών (Προσωρινός) με- 
τατρέπεται μόλις κενωθεί με οποιοδήποτε τρόπο σε θέση 
κλάδου ΤΕ Βρεφονηπιοκόμων σύμφωνα με τις διατάξεις 
του άρθρου 35 του Ν.2646/98. 

Άρθρο 6. 

Διευθυντής 

Επιλογή Διευθυντού 

Για την θέση του Διευθυντού του ως άνω Νομικού προ¬ 
σώπου επιλέγεται υπάλληλος με βαθμό Α, των κλάδων ΤΕ 
Νηπιαγωγών (Προσωρινός) καιΤΕ Βρεφονηπιοκόμων. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα ασκεί ο αρχαιότερος υπάλληλος 
των παραπάνω κλάδων. 

Τον Διευθυντή αναπληρώνει σε περίπτωση απουσίας ή 
κωλύματος, ο κατά βαθμό ανώτερος υπάλληλος των παρα¬ 
πάνω κλάδων και ο οποίος θα ορίζεται με απόφαση του Δ.Σ. 


Άρθρο 7. 

Τυπικά προσόντα διορισμού 

Κλάδος ΤΕ9 Βρεφονηπιοκόμων 

Πτυχίο ή Δίπλωμα Τ.Ε.Ι. της ημεδαπής ή ισοτίμων σχο¬ 
λών της ημεδαπής ή αλλοδαπής. 

Κλάδος ΔΕ 32 Μαγείρων 

Πτυχίο μέσης σχολής μαγείρων και ελλείψει αυτών από¬ 
φοιτος εξαταξίου Γυμνασίου ή Λυκείου. 

Κλάδος ΔΕ 29 Οδηγών αυτοκινήτων 

1. Δίπλωμα επαγγελματικής κατάρτισης Ι.Ε.Κ. ειδικοτή¬ 
των (α) τεχνικού αυτοκινήτων οχημάτων ή (β) εκπαιδευτή 
υποψηφίων οδηγών αυτοκινήτων ή πτυχίο Α' ή Β' κύκλου 
σπουδών Τ.Ε.Ε. ειδικότητας (α) τεχνικού αυτοκινήτων 
οχημάτων ή (β) εκπαιδευτή υποψηφίων οδηγών αυτοκι¬ 
νήτων ή πτυχίο Α'ή Β' κύκλου σπουδώνΤ.Ε.Ε. ειδικότητας 
Μηχανών και Συστημάτων Αυτοκινήτου ή απολυτήριος 
τίτλος ενιαίου πολυκλαδικού λυκείου τμήματος Μηχανι¬ 
κών αυτοκινήτων ή τεχνικής επαγγελματικής σχολής Δευ¬ 
τεροβάθμιας εκπαίδευσης ειδικότητας Μηχανών αυτοκι¬ 
νήτων ή σχολής Μαθητείας του ΟΑΕΔ ειδικότητας Μηχα¬ 
νοτεχνίτη αυτοκινήτου ή άλλος ισότιμος τίτλος σχολικής 
μονάδας της ημεδαπής ή αλλοδαπής, αντίστοιχης ή συ¬ 
ναφούς ειδικότητας που καθορίζεται κάθε φορά με την 
προκήρυξη πλήρωσης θέσεων. 

2. Σε περίπτωση που δεν καθίσταται δυνατή η πλήρωση 
των θέσεων από υποψήφιους με τα προσόντα της προη¬ 
γούμενης παραγράφου, επιτρέπεται η πρόσληψη μεπρο- 
σόν διορισμού οποιοδήποτε απολυτήριο τίτλο σχολικής 
μονάδας Δευτεροβάθμιας εκπαίδευσης. 

3. Σε κάθε περίπτωση απαιτείται και επαγγελματική 
άδεια οδήγησης, η κατηγορία της οποίας ορίζεται με την 
προκήρυξη. 

4. Με την προκήρυξη πλήρωσης των θέσεων μπορεί να 
καθορίζεται προσθέτως και συγκεκριμένη επαγγελματι¬ 
κή εμπειρία. 

Κλάδος ΥΕ14 Βοηθητικού Προσωπικού 

Απολυτήριο υποχρεωτικής εκπαίδευσης 

Κλάδος ΥΕ16 Προσωπικού Καθαριότητας 

Απολυτήριο υποχρεωτικής εκπαίδευσης 

Άρθρο 8. 

Καθήκοντα Κλάδου ΤΕ 9 Βρεφονηπιοκόμων 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους 

2. Εισηγούνται στο Δ/ντή του Σταθμού για τον έγκαιρο 
εφοδιασμό των αιθουσών με τα απαιτούμενα είδη και ευ- 
θύνονται για την είσοδο κάθε ατόμου σ’αυτές 

3. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας - Βοηθητικών εργασιών. 

6. Επίσης φροντίζουντα παιδιά κατά την ώρατου φαγητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούντο Δ/ντή κατά τις ώρες που δεν απασχολού¬ 
νται με τα παιδιά στη διοικητική και διαχειριστική εργασία 

και εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Δ/ντή. 

9. Οι υπάλληλοιτου κλάδου Βρεφονηπιοκόμων, εφόσον 
υπηρετούν σε τμήματα βρεφών, έχουν πέρα από τα προ- 
αναφερόμενα καθήκοντα και τα ακόλουθα: 

α) Φροντίζουν για την ικανοποίηση των ατομικών και 
σωματικών αναγκών των βρεφών (καθαριότητα, διατρο¬ 
φή)· 

β) Επιμελούνται του καθημερινού ιματισμού των βρε¬ 
φών που παραλαμβάνουν από τον Δ/ντή, ευθυνόμενοι για 
κάθε απώλεια ή αδικαιολόγητη καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Δ/ντή. 

Άρθρο 9. 

Καθήκοντα Κλάδου ΔΕ 32 Μαγείρου 

1. Παραλαμβάνει από το Δ/ντή την αναγκαία ποσότητα 
τροφίμων και υπογράφει τα σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισματου προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
Δ/ντή και οφείλει να φροντίζει για την καλή συντήρηση και 
καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

5. Φροντίζει για την έγκαιρη τακτοποίηση των προμη- 
θευόμενωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Δ/ντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Δ/ντή. 

8. Σε περίπτωση που απουσιάζει ο Δ/ντής ή ο αναπλη¬ 
ρωτής αυτού, κρατά το δεύτερο κλειδί της αποθήκης. 

Άρθρο 10. 

Καθήκοντα Κλάδου ΥΕ14 Βοηθητικού Προσωπικού 

1. Βοηθά τον μάγειρα για την παρασκευή του φαγητού. 

2. Φροντίζει για το σερβίρισματου προγεύματος καιτου 
μεσημεριανού φαγητού. 

3. Αντικαθιστά το μάγειρα. 

4. Αντικαθιστά το προσωπικό καθαριότητας. 

5. Εκτελεί κάθε άλλη εργασία όταν υπάρχει ανάγκη με 
υπόδειξη του Δ/ντή. 

Άρθρο 11. 

Καθήκοντα Κλάδου ΥΕ16 Προσωπικού Καθαριότητας 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Δ/ντή, εκτός 
εκείνου που χρησιμοποιείται από κάθε υπάλληλο των κλά¬ 
δων Βρεφ/μίας ή Νηπ/γών (προσωρινός) και οφείλουν να 
μεριμνούν για την καλή συντήρηση, καθαριότητα και φύ¬ 
λαξη αυτού στον κατάλληλο χώρο αποθήκευσής του, ευ- 


θυνόμενοι για κάθε απώλεια ή αδικαιολόγητη καταστρο¬ 
φή του. 

3. Βοηθούν το μάγειρα, στην προετοιμασία του φαγη¬ 
τού των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ’ό- 
λη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής καιτα καθήκο¬ 
ντα του μαγείρου, μέχρι την πρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Δ/ντή. 

Άρθρο 12. 

Καθήκοντα κλάδου ΔΕ29 Οδηγού 

1. Επιλαμβάνεται για την ασφαλή μεταφορά των φιλο¬ 
ξενούμενων στο Σταθμό παιδιών, κατά τις ώρες προσέ¬ 
λευσης και αποχώρησης αυτών και σε λοιπές μετακινή¬ 
σεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικα Οδικής Κυκλοφορίας. 

3. Εκτελείτις εξωτερικές εργασίες του Σταθμού που κα¬ 
θορίζονται από τον Δ/ντή. 

Άρθρο 13. 

Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των ΟΤΑ. 

Άρθρο 14. 

Σεμινάρια 

Για την καλύτερη εξάσκηση και επιμόρφωση των υπαλ- 
λήλωντου Σταθμού και την ενημέρωσή τους σε καινούριες 
μεθόδους πρακτικής και εργασίας είναι απαραίτητη η 
συμμετοχή τους σε σοβαρά σεμινάρια στο εσωτερικό της 
χώρας ή το εξωτερικό. Το κόστος αυτώντων συμμετοχών 
θα καλύπτεται από τον προϋπολογισμό του Σταθμού. 

Άρθρο 15. 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 16. 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτεροι σοβαροί λόγοι προσωπικοί ή υπηρεσιακοί, επι¬ 
τρέπεται ολιγόωρη απομάκρυνση του υπαλλήλου, μετά 
από ειδική άδεια του Προϊσταμένου ή σε εξαιρετικά επεί¬ 
γουσες περιπτώσεις του υπεύθυνου του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε εί¬ 
δος ή χωριστή Παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

5. 

Άρθρο 17. 

Οι προβλεπόμενες από τον παρόντα οργανισμό Εσωτε¬ 
ρική Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων, έγκυες γυναίκες, τόπος διανομής κλπ). 

Ο Προϊστάμενος Δ/νσεως και Τμήματος ορίζεται πάντο¬ 
τε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίαςτου Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής θα προκληθεί δα¬ 
πάνη σε βάρος του προϋπολογισμού του Δημοτικού Παιδι¬ 
κού Σταθμού Απ. Παύλου έτους 2002 και για τα επόμενα έτη, 
η οποία δεν είναι δυνατό εκ των προτέρων να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Ιουλίου 2002 

Με εντολή Γεν. Γραμματέα Περιφέρειας 
Ο Διευθυντής κ.α.α. 

Γ. ΑΡΒΑΝΙΤΙΔΗΣ 

-♦- 

Αριθ. 10827 (9) 

Σύσταση Νομικού Προσώπου στο Δήμο Ρεθύμνης με την 

επωνυμία «ΣΤ' ΚΑΠΗ Δ.Δ. Αρμένων Δήμου Ρεθύμνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Τις διατάξειςτου άρθρου 203του ΔΚΚ (Π.Δ. 410/1995) 

Τις διατάξεις του Ν. 2503/97 και την 5972/98 απόφαση 


του Γενικού Γραμματέα Περιφερείας Κρήτης (ΦΕΚ 
446/2001 τ. Β'). 

Την 240 / 2002 απόφαση του Δημοτικού Συμβουλίου Ρε¬ 
θύμνης, που λήφθηκε νομότυπα, αποφασίζουμε: 

1. Συνιστούμε στον Δήμο Ρεθύμνης του Νομού Ρεθύ¬ 
μνης Νομικό Πρόσωπο Δημοσίου Δικαίου με την επωνυ¬ 
μία «ΣΤ' ΚΑΠΗ Δ.Δ. Αρμένων Δήμου Ρεθύμνης», με έδρα 
το Δημοτικό Διαμέρισμα Αρμένων. 

2. Σκοπός του Νομικού αυτού Προσώπου θα είναι η πα¬ 
ροχή ιατροκοινωνικής προστασίας στα ηλικιωμένα άτομα 
του διαμερίσματος. 

3. Πόροι του Κέντρου Ανοικτής Προστασίας Ηλικιωμέ¬ 
νων Αρμένων είναι: 

Α) Η ετήσια επιχορήγηση του Δήμου σε ευρώ 

Β) Η επιχορήγηση και κάθε άλλη παροχή του Κράτους 
είτε προς αυτό είτε προς το Δήμο Ρεθύμνης για αυτό το 
Νομικό Πρόσωπο. 

Γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

Δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

Ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή Υπηρεσιών. 

ΣΤ) Πρόσοδος από την ίδια αυτού περιουσία και 

Ζ) Κάθε άλλη νόμιμος πρόσοδος. 

4. Το συνιστώμενο Νομικό Πρόσωπο διοικείται από 
επταμελές (7) Διοικητικό Συμβούλιο το οποίο θα απαρτί¬ 
ζεται από: 

Α) Δύο (2) Δημοτικούς Συμβούλους με τους αναπληρω¬ 
τές τους 

Β) Τέσσερις (4) Δημότες ή κατοίκους που θα έχουν ανά¬ 
λογη επαγγελματική ή κοινωνική δράση ή ανάλογες ειδι¬ 
κές γνώσεις. 

Πρόεδρος του Διοικητικού Συμβουλίου θα είναι ο Δή¬ 
μαρχος ή άλλο μέλος αιρετό ή μη που ορίζεται απ’ αυτόν. 
Η θητεία των μελών του Διοικητικού Συμβουλίου ακολου¬ 
θεί τη Δημοτική περίοδο. 

Νέα μέλη του Διοικητικού Συμβουλίου θα ορίζονται 
όταν λήξει η θητεία των παλαιών ή όταν κατά την διάρκεια 
της θητείας τους κενωθεί η θέση για οποιοδήποτε λόγο. 

5. Τα μέλη του Διοικητικού Συμβουλίου ορίζονται από το 
Δημοτικό Συμβούλιο με μυστική ψηφοφορία. 

6. Το Νομικό Πρόσωπο θα εκπροσωπείται ενώπιον των 
Δικαστηρίων και κάθε Αρχής από τον Πρόεδρο του Διοι¬ 
κητικού Συμβουλίου και στην περίπτωση που αυτός απου¬ 
σιάζει ή κωλύεται από τον Αντιπρόεδρο 

7. Από τις διατάξεις αυτής της απόφασης θα προκληθεί 
δαπάνη σε βάρος του προϋπολογισμού του Δήμου Ρεθύ¬ 
μνης τρέχοντος έτους ύψους 44.020 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 31 Ιουλίου 2002 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-*- 

Αριθ. 10828 (10) 

Σύσταση Νομικού Προσώπου στο Δήμο Ρεθύμνης με την επω¬ 
νυμία «Ζ ΚΑΠΗ Δ.Δ. Ρουσσοσπιτίου Δήμου Ρεθύμνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Τις διατάξεις του άρθρου 203 του ΔΚΚ (Π.Δ. 410/1995) 

Τις διατάξεις του Ν. 2503/97 και την 5972/98 απόφαση 
του Γενικού Γραμματέα Περιφέρειας Κρήτης (ΦΕΚ 
446/2001 τ.Β'). 

Την 240Α / 2002 απόφαση του Δημοτικού Συμβουλίου 
Ρεθύμνης, που λήφθηκε νομότυπα, αποφασίζουμε: 

1. Συνιστούμε στον Δήμο Ρεθύμνης του Νομού Ρεθύ¬ 
μνης ίδιο Νομικό Πρόσωπο Δημοσίου Δικαίου με την επω¬ 
νυμία «Ζ' ΚΑΠΗ Δ.Δ. Ρουσσοσπιτίου Δήμου Ρεθύμνης», 
με έδρα το Δημοτικό Διαμέρισμα Ρουσσοσπιτίου. 

2. Σκοπός του Νομικού αυτού Προσώπου θα είναι η πα¬ 
ροχή ιατροκοινωνικής προστασίας στα ηλικιωμένα άτομα 
του διαμερίσματος. 

3. Πόροι του Κέντρου Ανοικτής Προστασίας Ηλικιωμέ¬ 
νων Δ.Δ. Ρουσσοσπιτίου είναι: 

Α) Η ετήσια επιχορήγηση του Δήμου σε ευρώ 

Β) Η επιχορήγηση και κάθε άλλη παροχή του Κράτους 
είτε προς αυτό είτε προς το Δήμο Ρεθύμνης για αυτό το 
Νομικό Πρόσωπο. 

Γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

Δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

Ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή Υπηρεσιών. 

ΣΤ) Πρόσοδος από την ίδια αυτού περιουσία και 

Ζ) Κάθε άλλη νόμιμος πρόσοδος. 

4. Το συνιστώμενο Νομικό Πρόσωπο διοικείται από 
επταμελές (7) Διοικητικό Συμβούλιο το οποίο θα απαρτί¬ 
ζεται από: 

Α) Δυο (2) Δημοτικούς Σύμβουλους με τους αναπληρω¬ 
τές τους. 

Β) Τέσσερις (4) Δημότες ή κατοίκους που θα έχουν ανά¬ 
λογη επαγγελματική ή κοινωνική δράση ή ανάλογες ειδι¬ 
κές γνώσεις. 

Πρόεδρος του Διοικητικού Συμβουλίου θα είναι ο Δή¬ 
μαρχος ή άλλο μέλος αιρετό ή μη που ορίζεται απ’ αυτόν. 
Η θητεία των μελών του Διοικητικού Συμβουλίου ακολου¬ 
θεί τη Δημοτική περίοδο. 

Νέα μέλη του Διοικητικού Συμβουλίου θα ορίζονται 
όταν λήξει η θητεία των παλαιών ή όταν κατά την διάρκεια 
της θητείας τους κενωθεί η θέση για οποιοδήποτε λόγο. 

5. Τα μέλη του Διοικητικού Συμβουλίου ορίζονται από το 
Δημοτικό Συμβούλιο με μυστική ψηφοφορία. 

6. Το Νομικό Πρόσωπο θα εκπροσωπείται ενώπιον των 
Δικαστηρίων και κάθε Αρχής από τον Πρόεδρο του Διοι¬ 
κητικού Συμβουλίου και στην περίπτωση που αυτός απου¬ 
σιάζει ή κωλύεται από τον Αντιπρόεδρο. 

7. Από τις διατάξεις αυτής της απόφασης θα προκληθεί 
δαπάνη σε βάρος του προϋπολογισμού του Δήμου Ρεθύ¬ 
μνης τρέχοντος έτους ύψους 44.020 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 9 Ιουλίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


Αριθ. 4568 (11) 

Συγκρότηση του Περιφερειακού Γνωμοδοτικού Συμβου¬ 
λίου Εγγειοβελτιωτικών Έργων της Δ/νσης Δημοσίων 
Έργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη 

1. Τις διατάξεις: 

α) του Ν. 1558/85 (τεύχος 137Α) «Κυβέρνηση και Κυ¬ 
βερνητικά Όργανα», 

β) του άρθρου 4του Ν. 2026/1992 (Τεύχος 43Α) «Ρύθμι¬ 
ση θεμάτων οργάνωσης και προσωπικού της Δημόσιας 
Διοίκησης και άλλες διατάξεις» 

γ) των άρθρων 212 και 223 του ΠΔ 433/1977 «Περί ορ¬ 
γανισμού του Υπουργείου Γεωργίας» 

2. Την αρ. 393155/22-9-92 κοινή Απόφαση των Υπουρ¬ 
γών Προεδρίας και Κυβερνήσεως, Γεωργίας και Οικονο¬ 
μικών (Τεύχος 579Β) «Περιορισμός συλλογικών οργάνων 
του Υπουργείου Γεωργίας» 

3. Τις διατάξεις του Ν. 2503/30-5-97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτων για 
την Τοπική αυτοδιοίκηση και άλλες διατάξεις» 

4. Το 10395/28-4-2001 έγγραφο του Υπουργείου Γεωρ¬ 
γίας/Γ ενική Διεύθυνση Εγγειοβελτιωτικών Έργων και Γε¬ 
ωργικών Διαρθρώσεων/Διεύθυνση Αξιοποίησης Εγγειο¬ 
βελτιωτικών Έργων και Μηχ. Εξοπλισμού / Τμήμα Α 

Και επειδή είναι επιτακτικά αναγκαία η άμεση συγκρό¬ 
τηση του Περιφερειακού Γνωμοδοτικού Συμβουλίου Εγ¬ 
γειοβελτιωτικών Έργων, αποφασίζουμε: 

1. Συγκροτούμε το Περιφερειακό Γνωμοδοτικό Συμ¬ 
βούλιο Εγγειοβελτιωτικών Έργων (Π.Γ.Σ.Ε.Ε.) της 
Δ/νσης Δημοσίων Έργων Περιφέρειας Στερεός Ελλάδας, 
το οποίο θα γνωμοδοτεί για θέματα αρμοδιότητας του 
Τμήματος Εγγείων Βελτιώσεων από τα εξής μέλη: 

α. Την Πηνελόπη Σταυροπούλου Γεωπόνο με βαθμό Α', 
αναπληρωτή προϊσταμένου της Δ/νσης Γεωργικής Ανά¬ 
πτυξης με αναπληρώτρια την Ιωαννίδου Θεοδώρα Γεω¬ 
πόνο με βαθμό Γ, υπάλληλο της ίδιας Διεύθυνσης. 

β. Την Ευγενία Οικονόμου, υπάλληλο του κλάδου ΠΕ 
Μηχανικών (Πολ. Μηχ.) με βαθμό Α', προϊσταμένη της 
Δ/νσης Δημοσίων Έργων Περ. Στ. Ελλάδας, με αναπλη¬ 
ρωτή τον Νικόλαο Μαλακάτα του κλάδου ΠΕ Μηχανικών 
(Μηχ/γο Ηλ/γο Μηχ.) με βαθμό Α', προϊστάμενο του τμή¬ 
ματος Ηλεκτρο μηχανολογικών Έργων της ΔΔΕ. 

γ. Την Δήμητρα Ράπτη, υπάλληλο του κλάδου ΠΕ Διοι¬ 
κητικών με βαθμό Α', προϊσταμένη της Δ/νσης Σχεδια- 
σμού και Ανάπτυξης με αναπληρωτή τον Αγγελάκη Μιλ¬ 
τιάδη υπάλληλο του κλάδου Διοικητικών Οικονομικών με 
Α' βαθμό της ίδια Δ/νσης. 

δ. ΤονΔημήτριο Πλέσσα, υπάλληλο του κλάδου ΠΕ Μη¬ 
χανικών (Πολ. Μηχ.) με βαθμό Α', προϊστάμενο της ΔΕΚΕ 
Περιφέρειας Στ. Ελλάδας με αναπληρωτή τον Αιμίλιο Ρι- 
ζογιάννη του κλάδου Π Ε Μηχανικών (Πολ. Μηχ.) με βαθ¬ 
μό Α' Προϊστάμενο του Τμήματος Μελετών της ΔΕΚΕ. 

ε. Τον Αντώνιο Αντωνόπουλο, υπάλληλο του κλάδου ΠΕ 
Μηχανικών (Πολ. Μηχ.), με βαθμό Α', προϊστάμενο του 
τμήματος Εγγείων Βελτιώσεωντης Δ/νσης Δημοσίων Έρ¬ 
γων Περιφέρειας Στερεός Ελλάδας, με αναπληρωτή τον 
Δημήτριο Αγγελέτο, με Α' βαθμό υπάλληλο του κλάδου 
ΠΕ Μηχανικών (Πολ. Μηχ.), προϊστάμενο του τμήματος 
Υδραυλικών Έργων της ΔΔΕ. 

2. Ορίζουμε πρόεδρο από τα μέλη του Συμβουλίου, την 
Πηνελόπη Σταυροπούλου υπάλληλο της Δ/νσης Γεωργι¬ 
κής Ανάπτυξης με αναπληρώτρια την Ευγενία Οικονόμου 
υπάλληλο της Δ.Δ.Ε. 

3. Εισηγητή ορίζουμε τον Αντώνιο Αντωνόπουλο, Πολ. 
Μηχ. με βαθμό Α' με αναπληρωτή τονΔημήτριο Αγγελέτο, 
Πολ. Μηχ/κό με βαθμό Α'. 

4. Γραμματέα του συμβουλίου ορίζουμε την Ανυφαντή 
Μαρία ΔΕ Διοικητικό με Α' βαθμό της Δ/νσης Γεωργικής 
Ανάπτυξης με αναπληρώτρια την Ανθούλα Ζάχαρη, Διοι¬ 


κητικό ΔΕ με Β' βαθμό, υπάλληλο της ΔΔΕ Περιφέρειας 
Στερεός Ελλάδας. 

Η θητεία του συμβουλίου λήγει την 31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 6 Αυγούστου 2002 

Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




